Մի անգամ Հրաշքների աշխարհում

«Մի անգամ Հրաշքների աշխարհում» (), ամերիկյան ABC հեռուստեսության ֆենտեզի ժանրով հեռուստասերիալ՝ ստեղծված Ադամ Հորովիցի և Էդվարդ Կիտսիսի կողմից։ Համարվում է «Մի անգամ հեքիաթում» սերիալի սփին-օֆֆը։ Հեռուստասերալը հեռարձակվել է ABC հեռուստաալիքի 2013-2014 թթ. եթերաշրջանում, ամեն հինգշաբթի՝ սկսած հոկտեմբերի 10-ից։ Գլխավոր հերոսուհին Ալիսան է Լուիս Քերոլի Ալիսը Հրաշքների աշխարհում գրքից։

Հեռուստասերիալը մեծ հաջողություն չունեցավ և փակվեց առաջին եթերաշրջանից հետո՝ 2014 թ.-ի մարտի 27-ին։

Սյուժե 
Վիկտորիանական Լոնդոնում ապրող փոքրիկ Ալիսան պատմում է զարմանահրաշ աշխարհի մասիին, որը գտնվում է ճագարի բնի մյուս կողմում։ Աղջկան ոչ ոք չի հավատում, և նա վերադառնում է Հրաշքների աշխարհ՝ ապացույցներ գտնելու։ Բայց այս անգամ բախտը կրկին չի ժպտում նրան. բոլորը Ալիսային համարում են խելագար։ Բժշկի հիմնական նպատակն է մոռացնել տալ Ալիսային այն ամենը, ինչ պատահել էր նրա հետ Հրաշքների աշխարհում։ Ալիսան համաձայնում է մոռանալ ամեն բան, որովհետև նրան ցավ էին պատճառում ջինի մասին հիշողությունները, ում նա սիրահարվել էր ու կորցրել։ Բայց համակրելի ու խորհրդավոր ջին-Սայրուսը հանգիստ չէր թողնում Ալիսային. հոգու խորքում նա գիտեր, որ իր պատմությունների աշխարհը գոյություն ունի։ Հենց վերջին պահին Սրտի Վալետն ու Սպիտակ ճագարը կանգնեցնում են Ալիսային և տանում Հրաշքների աշխարհ, որտեղ նրանց շատ փորձություններ ու արկածներ են սպասում։

Դերասաններ և կերպարներ

Հիմնական կազմ 
 Սոֆի Լոու - Ալիսա
 Մայքլ Սոքա - ՈՒիլ Սքարլեթ/Սրտի Վալետ/Սպիտակ արքա
 Փիթեր Գադիոթ - Սայրուս
 Էմմա Ռիգբի - Անաստասիա/Կարմիր թագուհի/Սպիտակ թագուհի
 Նավին Էնդրյուս - Ջաֆար
 Ջոն Լիթգոու - Սպիտակ ճագարի ձայնը

Երկրորդական կազմ 
 Ջոնաթան Քոյն - բժիշկ Լիդգեյթ
 Բարբարա Հերշի - Կորա/Սրտի թագուհի
 Վուպի Գոլդբերգ - Միսիս Սպիտակ ճագարի ձայնը
 Քիտ Դեվիդ - Չեշիրյան կատվի ձայնը
 Իգգի Փոփ - Թրթուրի ձայնը
 Բրայան Ջորջ - Սուլթան (ծեր բանատարկյալ) 
 Զուլեյկա Ռոբինսոն - Ամարա
 Լորեն ՄակՆայթ - Էլիզաբեթ «Լիզարդ»
 Փետա Սերժանտ - Ջաբերվոկա

Սերիաներ

Արտադրություն 
2013 թ.-ի փետրվարին Էդվարդ Կիտսիսն ու Ադամ Հորովիցը պրոդյուսերներ Զակ Էստրինի և Ջեյն Հեսպենսոնի հետ հայտարարեցին «Մի անգամ հեքիաթում» հեռուստասերիալի սփին-օֆֆի զարգացման մասին՝ նվիրված Ալիսային Հրաշքների աշխարհում։ 

Ի տարբերություն Լուիս Քերոլի հեքիաթի՝ հեռուստասերիալում հայտնվեցին նոր հերոսներ. օրինակ՝ Սայրուսը, հեղինակների խոսքերով՝ «էկզոտիկ, մեծահոգի ու լավատես», և Վալետը՝ «հեգնական տոնով մի արկածախնդիր, գործի մարդ, միայնակ ու սրտակեր»։ 2013 թ.-ի մարտի 28-ին հայտարարվեց, որ գլխավոր դերը կստանա երիտասարդ բրիտանացի դերասանուհի Սոֆի Լոուն, իսկ նրա սիրելի Սայրուսին կմարմնավորի Փիթեր Գադիոթը։ Մայքլ Սոքան կխաղա Սրտի Վալետի դերը, իսկ Բարբարա Հերշին կունենա հնարավորություն կրկնելու իր Սրտի թագուհու դերը հիմնական սերիալից։ Բացի դրանից, ապրիլին Փոլ Ռուբենսը ընտրվել էր Սպիտակ ճագարին հնչյունավորելու համար, իսկ Կարմիր թագուհու դերը տրվեց Էմմա Ռիգբիին:Comic Con 2013-ի ժամանակ հայտարարվեց, որ «Կորուսյալների» նախկին աստց Նավին Էնդրյուսը կմարմնավորի չարագործ Ջաֆարին:Սեպտեմբերին հայտնվեց տեղեկություն, որ Դեվիդ Քիտն ու Իգգի Փոփը կհնչյունավորեն Չեշիրյան կատվին ու Թրթուրին։

2013 թ.-ի մայիսի 10-ին ABC հեռուստաալիքը կանաչ լույս վառեց հեռուստասերիլաի առաջին սերիային և պատվիրեց սերիալի նկարահանումները 2013-2014 թթ. եթերաշրջանի համար՝ հայտարարելով, որ Սպիտակ ճագարին կհնչյունավորի Ջոն Լիթգոուն։ Սկզբում նախատեսվել էր նկարահանել սովորական եթերաշրջան 13 սերիայից, բայց 2013 թ.-ի հունիսի վերջին հեռուստաալիքը հայտնեց լրացուցիչ սերաների թվի չավելացման մասին, չնայած նրան, որ սերիալի հեղինակներ Կիտսիսն ու Հորովիցը արդեն նախագծել էին ամբողջ առաջին եթերաջրջանը։ «Մենք իսկապես ցանկանում ենք պատմել պատմությունը՝ չանհանգստանալով, թե ինչպես այն երկարաձգենք ևս 5 տարի,-ասել է Էդվարդ Կիտսիսը,- Սա չպետք է լինի 22 սերիա պարունակող եթերաշրջան։ Չկապված նրան, թե ինչպես այն կավարտվի, մենք կպատմենք ամբողջ պատմությունը...»:

Ծանոթագրություններ 

Ամերիկյան ֆենտեզի հեռուստասերիալներ
Սփին-օֆֆ հեռուստասերիալներ
Անգլերեն հեռուստասերիալներ
Հեռուստասերիալներ, որոնց գործողությունները տեղի են ունենում Լոնդոնում